CELEX: 22020A0622(02)
Language: mt
Date: 2019-12-20 00:00:00
Title: Ftehim fil-forma ta’ Skambju ta’ Ittri bejn l-Unjoni Ewropea u t-Turkija dwar l-emenda għall-Ftehim bejn l-Unjoni Ewropea u r-Repubblika tat-Turkija dwar il-parteċipazzjoni tar-Repubblika tat-Turkija fil-programm tal-Unjoni “Orizzont 2020 — il-Programm Qafas għar-Riċerka u l-Innovazzjoni (2014-2020)”

22.6.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 199/10
            
         
      FTEHIM
      fil-forma ta’ Skambju ta’ Ittri bejn l-Unjoni Ewropea u t-Turkija dwar l-emenda għall-Ftehim bejn l-Unjoni Ewropea u r-Repubblika tat-Turkija dwar il-parteċipazzjoni tar-Repubblika tat-Turkija fil-programm tal-Unjoni “Orizzont 2020 — il-Programm Qafas għar-Riċerka u l-Innovazzjoni (2014-2020)”
      A.   Ittra mill-Unjoni Ewropea
      
      Eċċellenza,
      Nixtieq nirringrazzjak għall-ittra tiegħek tat-18 ta’ Diċembru 2017 li fiha titlob li l-fattur ta’ korrezzjoni applikabbli għall-kontribuzzjoni finanzjarja tar-Repubblika tat-Turkija fil-qafas tal-programm tal-Unjoni “Orizzont 2020 – il-Programm Qafas għar-Riċerka u l-Innovazzjoni (2014-2020)” (minn hawn ’il quddiem “il-Ftehim ta’ Assoċjazzjoni ta’ Orizzont 2020”) tiġi emendata għal 0 għas-sena finanzjarja 2020.
      Il-modifika tal-fattur ta’ korrezzjoni teħtieġ emenda għall-Ftehim ta’ Assoċjazzjoni ta’ Orizzont 2020, b’mod partikolari għall-Anness II tiegħu. L-Artikolu 7(4) tal-Ftehim ta’ Assoċjazzjoni ta’ Orizzont 2020 jipprevedi li l-Ftehim jista’ jiġi emendat biss bil-miktub b’kunsens komuni tal-Partijiet.
      Għaldaqstant, nixtieq nipproponi li l-fattur ta’ korrezzjoni applikabbli għall-kontribuzzjoni finanzjarja ta’ pajjiżek fil-qafas tal-Ftehim ta’ Assoċjazzjoni ta’ Orizzont 2020 jiġi emendat kif speċifikat fl-Anness ta’ din l-ittra.
      Jekk din l-emenda tkun aċċettabbli għalik, nissuġġerixxi li din l-ittra, flimkien mal-Anness tagħha, u t-tweġiba tiegħek jikkostitwixxu emenda permezz ta’ ftehim bil-miktub tal-Ftehim ta’ Assoċjazzjoni ta’ Orizzont 2020 bejn l-Unjoni Ewropea u r-Repubblika tat-Turkija, skont it-tifsira tal-Artikolu 7(4) imsemmi hawn fuq. Din l-emenda għandha tkun applikabbli proviżorjament mid-data li fiha taslilna l-ittra ta’ tweġiba tiegħek, mingħajr preġudizzju għal kwalunkwe proċedura interna oħra meħtieġa f’pajjiżek qabel ma jesprimi l-kunsens aħħari tiegħu li jintrabat b’din l-emenda.
      Dejjem tiegħek,
      
         Magħmul fi Brussell, is-7 ta’ Novembru 2019.
         
            
               
            Jean-Eric PAQUET
         
      
      B.   Ittra mir-Repubblika tat-Turkija
      
      Għażiż Sur Paquet,
      Nixtieq nirringrazzjak għall-ittra tiegħek tas-7 ta’ Novembru 2019 dwar l-emenda għall-Ftehim bejn l-Unjoni Ewropea u r-Repubblika tat-Turkija dwar il-parteċipazzjoni tar-Repubblika tat-Turkija fil-programm tal-Unjoni “Orizzont 2020 — il-Programm Qafas għar-Riċerka u l-Innovazzjoni (2014-2020)” iffirmat fl-4 ta’ Ġunju 2014.
      B’referenza għall-Artikolu 7(4) tal-Ftehim li jipprevedi li “[d]an il-Ftehim jista’ jiġi emendat biss bil-miktub u bil-kunsens komuni tal-Partijiet”, nixtieq nikkonferma li t-Turkija taqbel mal-emenda speċifikata fl-Anness mehmuż mal-ittra tiegħek imsemmija hawn fuq.
      Nikkonferma li rċevejt l-ittra tiegħek u nafferma wkoll li dan l-iskambju ta’ ittri għandu jikkostitwixxi emenda permezz ta’ ftehim bil-miktub.
      Dejjem tiegħek,
      
         Ankara, l-20 ta’ Diċembru 2019.
         
            
               
            Faruk KAYMAKCI
         
      
   
   
      
         ANNESS
         Emenda għall-Anness II tal-Ftehim bejn l-Unjoni Ewropea u r-Repubblika tat-Turkija dwar il-parteċipazzjoni tar-Repubblika tat-Turkija fil-programm tal-Unjoni “Orizzont 2020 — il-Programm Qafas għar-Riċerka u l-Innovazzjoni (2014-2020)”
         Il-paragrafu I(3) tal-Anness II tal-Ftehim bejn l-Unjoni Ewropea u r-Repubblika tat-Turkija dwar il-parteċipazzjoni tar-Repubblika tat-Turkija fil-programm tal-Unjoni “Orizzont 2020 – il-Programm Qafas għar-Riċerka u l-Innovazzjoni (2014-2020)” huwa sostitwit b’dan li ġej:
         “Sabiex tiġi ffaċilitata l-parteċipazzjoni tagħha fil-Programm, il-kontribuzzjoni tar-Repubblika tat-Turkija se jiġi implimentat għas-snin finanzjarji rispettivi billi jiġi applikat fattur ta’ korrezzjoni kif ġej:
         
                      
                  
                  
                     Sena finanzjarja 2014: il-kontribuzzjoni ssir skont il-paragrafu 1 u l-fattur ta’ proporzjonalità stabbilit skont il-paragrafu 2, multiplikat b’0.14;
                  
               
                      
                  
                  
                     Sena finanzjarja 2015: il-kontribuzzjoni ssir skont il-paragrafu 1 u l-fattur ta’ proporzjonalità stabbilit skont il-paragrafu 2, multiplikat bi 0.14;
                  
               
                      
                  
                  
                     Sena finanzjarja 2016: il-kontribuzzjoni ssir skont il-paragrafu 1 u l-fattur ta’ proporzjonalità stabbilit skont il-paragrafu 2, multiplikat b’0.14;
                  
               
                      
                  
                  
                     Sena finanzjarja 2017: il-kontribuzzjoni ssir skont il-paragrafu 1 u l-fattur ta’ proporzjonalità stabbilit skont il-paragrafu 2, multiplikat b’0.14;
                  
               
                      
                  
                  
                     Sena finanzjarja 2018: il-kontribuzzjoni ssir skont il-paragrafu 1 u l-fattur ta’ proporzjonalità stabbilit skont il-paragrafu 2, multiplikat bi 0.14;
                  
               
                      
                  
                  
                     Sena finanzjarja 2019: il-kontribuzzjoni ssir skont il-paragrafu 1 u l-fattur ta’ proporzjonalità stabbilit skont il-paragrafu 2, multiplikat b’0.14;
                  
               
                      
                  
                  
                     Sena finanzjarja 2020: il-kontribuzzjoni ssir skont il-paragrafu 1 u l-fattur ta’ proporzjonalità stabbilit skont il-paragrafu 2, multiplikat b’0.”